स्कन्दपुराणम्/खण्डः ५ (अवन्तीखण्डः)/रेवा खण्डम्/अध्यायः १३०
अध्याय १३०

श्रीमार्कण्डेय उवाच -
नर्मदादक्षिणे कूले देवतीर्थमनुत्तमम्  ।
तत्र देवैः समागत्य तोषितः परमेश्वरः  ॥ १३०.१ ॥
तत्र तीर्थे तु यः स्नात्वा कामक्रोधविवर्जितः  ।
स लभेन्नात्र सन्देहो गोसहस्रफलं ध्रुवम्  ॥ १३०.२ ॥

॥ इति  श्रीस्कान्दे महापुराण एकाशीतिसाहस्र्यां संहितायां पञ्चम आवन्त्यखण्डे रेवाखण्डे देवतीर्थमाहात्म्यवर्णनं नाम त्रिंशदधिकशततमोऽध्यायः ॥